ຫວຽດນາມ ແລະ ຈີນ ແລກປ່ຽນສານອວຍພອນເນື່ອງໃນໂອກາດ ສະເຫຼີມສະຫຼອງ 66 ປີແຫ່ງວັນສ້າງຕັ້ງການພົວພັນທາງການທູດ
(ສະເຫຼີມສະຫຼອງ 66 ປີແຫ່ງວັນສ້າງຕັ້ງ
ການພົວພັນທາງການທູດລະຫວ່າງຫວຽດນາມ ແລະ ຈີນ)
ເນື່ອງໃນໂອກາດສະເຫຼີມສະຫຼອງ 66 ປີແຫ່ງວັນສ້າງຕັ້ງການພົວພັນທາງການທູດລະຫວ່າງຫວຽດນາມ ແລະ ຈີນ (18/01/1950 – 18/01/2016), ທ່ານເລຂາທິການໃຫຍ່ຄະນະບໍລິຫານງານສູນກາງພັກກອມມູນິດຫວຽດນາມ ຫງວຽນຟຸຈ້ອງ, ທ່ານປະທານປະເທດ ເຈືອງເຕີນຊາງ, ທ່ານນາຍົກລັດຖະມົນຕີ ຫງວຽນເຕີນຢຸງ ແລະ ທ່ານປະທານສະພາແຫ່ງຊາດ ຫງວຽນຊິງຮຸ່ງ ໄດ້ແລກປ່ຽນສານອວຍພອນກັບທ່ານເລຂາທິການໃຫຍ່, ປະທານປະເທດຈີນ ສິຈິ້ນຜິງ, ທ່ານນາຍົກລັດຖະມົນຕີ ລິເຄີສຽງ, ທ່ານກຳມະການຄະນະປະຈຳສະພາຜູ້ແທນປະຊາຊົນແຫ່ງຊາດຈີນ ຈາງຕີຈຽງ.
ເນື່ອງໃນໂອກາດນີ້, ທ່ານຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດຫວຽດນາມ ຟ້າມບິ່ງມິງ, ປະທານຄະນະຊີ້ນຳການຮ່ວມມື 2 ຝ່າຍຫວຽດນາມ - ຈີນ ກໍໄດ້ແລກປ່ຽນສານອວຍພອນກັບທ່ານກຳມະການສະພາປະຊາຊົນຈີນ ຢາງເຈຍສື, ປະທານຄະນະກຳມະການຊີ້ນຳການຮ່ວມມື 2 ຝ່າຍຈີນ - ຫວຽດນາມ ແລະ ທ່ານລັດຖະມົນຕີການຕ່າງປະເທດຈີນ ຫວາງອີ. ທ່ານເອກອັກຄະລັດຖະທູຫວຽດນາມ ປະຈຳຈີນ ດັ້ງມິງຄອຍ, ທ່ານເອກອັກຄະລັດຖະທູດຈີນ ປະຈຳຫວຽດນາມ ໂຄງແຊ໋ວຢຸງ ໄດ້ຈັດງານລ້ຽງເພື່ອສະເຫຼີມສະຫຼອງເຫດການດັ່ງກ່າວ.
(ແຫຼ່ງຄັດຈາກ VOV)